कोरोना वायरस से बचाव के लिए लगाएं गए लॉकडाउन ने कई लोगों की जिंदगी को एकदम से पलट दिया। लाखों लोगों की नौकरी जाने के साथ-साथ कई परिवारों ने अपने पारिवारिक सदस्यों को खो दिया। लेकिन फिर भी इस मुश्किल घड़ी में भी कई लोग मिसाल बनकर दूसरों को प्रेरणा दे रहे हैं।
इसी का उदाहरण देते हुए आज हम आपको मिलाते है बिहार की बेटी नंदिनी से। नंदिनी बिहार के सासाराम जिले के बौलिया की रहने वाली है और मात्र 14 साल की उम्र में उसने ऐसा कर दिखाया कि हर कोई उस पर गर्व महसूस करेगा। कोरोना संकट काल के दौरान आईं आर्थिक मंदी के कारण नंदिनी के पिता जो रिक्शा चालक थे उनका काम बंद हो गया जिसके बाद उनका घर का खर्च निकालना बेहद ही मुश्किल हो गया।
हालांकि नंदिनी पहले भी लोगों के घरों में काम कर अपने पिता का हाथ बंटाती थी परन्तु इस महामारी के कारण वो सब भी छूट गया। ऐसे में नंदिनी ने हिम्मत दिखाते हुए अपने पिता का रिक्शा चलाना सीखा और खुद अपने परिवार की जिम्मेदारी उठाने चल पड़ी। लॉकडाउन में वो रोजाना थोड़ा बहुत पैसा कमा कर अपने घर का खर्चा उठाने लगी।
नंदिनी के इस साहस की मिसाल हर कोई कर रहा है। सभी उसकी ताकत और परिवार की तंगी को इतनी छोटी उम्र में ही समझ कर ये साहसी कदम उठाना सराहनीय कार्य है।
नंदिनी ने बताया कि लॉकडाउन के चलते उसके पिता रिक्शा नहीं चला पाएं थे अगर वो बाहर जाते भी थे तो पुलिस वाले पिटाई करते थे। घर में बिल्कुल भी पैसा ना होने के कारण उसने ये काम किया। उसे सोचा कि वह एक लड़की है शायद उसे रिक्शा चलाने पर ना रोका जाए।
नंदिनी ने बताया कि उसने जब रिक्शा चलाना शुरू किया तब लोगों ने बहुत मज़ाक उड़ाया था। उसे तरह – तरह की बातें सुनने को मिली थी लेकिन उसने लोगों पर ध्यान नहीं दिया और बस मेहनत करती रही। नंदिनी के इस कदम पर अब वही लोग वाह वाह कर रहे।